મોદી રાજમાં પેટ્રોલ-ડીઝલના વધતા ભાવના વિરોધમાં કોંગ્રેસે સોમવારે ભારત બંધનું આહવાહન કર્યું હતું, જેને તમામ વિપક્ષી પાર્ટીઓએ સમર્થન આપ્યું હતું. વિપક્ષનો આરોપ છે કે, પીએમ નરેન્દ્ર મોદી પેટ્રોલ-ડીઝલના વધતા ભાવો પર મૌન ધારણ કરીને બેઠા છે, જ્યારે કે 2014ની ચૂંટણી સભાઓમાં અને તે પહેલા મોદી પેટ્રોલ-ડીઝલના વધતા ભાવો પર તત્કાલીન મનમોહન સિંહ સરકાર પર પ્રહારો કરતા હતા. એ સમયે વિપક્ષના તમામ નેતાઓ સહિત યોગ ગુરુ બાબા રામદેવે પણ પેટ્રોલ-ડીઝલના ભાવો પર યુપીએ સરકાર પર પ્રહાર કર્યા હતા અને લોકોને નરેન્દ્ર મોદીને ચૂંટણી જીતાડવા અપીલ કરતા કહ્યું હતું કે, જો મોદી સરકાર બનશે તો દેશમાં 35 રૂપિયા પ્રતિ લિટરના ભાવે પેટ્રોલ મળશે. હવે, આ વાત જ તેમના માટે બૂમરેંગ સાબિત થઈ રહી છે. સોશયલ મીડિયા પર લોકો તેમના આ જૂના વીડિયોને શેર કરીને પૂછી રહ્યા છે કે હવે, બાબા રામદેવ કેમ ‘મૌની બાબા’ બની ગયા છે?